KOMMISSIONENS GENNEMFØRELSESAFGØRELSE (EU) 2022/1864

af 5. oktober 2022

om fastsættelse af den organisatoriske struktur og drift af det europæiske netværk vedrørende den fælles landbrugspolitik og om ophævelse af gennemførelsesafgørelse 2014/825/EU

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013 (1), særlig artikel 126, stk. 2 og 5, og

ud fra følgende betragtninger:

(1) Efter vedtagelsen af forordning (EU) 2021/2115 skal der oprettes et europæisk netværk vedrørende den fælles landbrugspolitik med henblik på netværkssamarbejde mellem de nationale netværk, organisationer og forvaltninger inden for landbrug og landdistriktsudvikling på EU-plan. Det europæiske netværk vedrørende den fælles landbrugspolitik bør erstatte det europæiske netværk for udvikling af landdistrikterne (ENRD), der er oprettet i overensstemmelse med artikel 52, stk. 1, i Europa-Parlamentets og Rådets forordning (EU) nr. 1305/2013 (2), og netværket for det europæiske innovationspartnerskab (EIP), der er oprettet i overensstemmelse med artikel 53, stk. 1, i forordning (EU) nr. 1305/2013.

(2) Med henblik på at nå de mål for netværkssamarbejde inden for landbrug og landdistriktsudvikling på EU-plan, der er fastsat i artikel 126, stk. 3, i forordning (EU) 2021/2115, og for at udføre de opgaver, der er omhandlet i artikel 126, stk. 4, i samme forordning, er det nødvendigt at vedtage bestemmelser, der fastsætter den organisatoriske struktur og drift af det europæiske netværk vedrørende den fælles landbrugspolitik.

(3) I Kommissionens gennemførelsesafgørelse 2014/825/EU (3) fastsættes den organisatoriske struktur og drift af ENRD og EIP-netværket, der består af følgende operationelle struktur: forsamlingen, styringsgruppen og forsamlingens permanente undergrupper. En lignende organisatorisk struktur bør af effektivitetshensyn anvendes for det europæiske netværk vedrørende den fælles landbrugspolitik.

(4) I overensstemmelse med Kommissionens afgørelse 2013/767/EU (4) skal der fastlægges en ny ramme for de grupper for civil dialog, som behandler spørgsmål vedrørende den fælles landbrugspolitik. Medlemskab af den organisatoriske struktur for det europæiske netværk vedrørende den fælles landbrugspolitik skal ajourføres for EU-dækkende ikkestatslige organisationer, som er udpeget som medlemmer af grupperne for civil dialog, i overensstemmelse med den nye ramme.

(5) Forsamlingen for det europæiske netværk vedrørende den fælles landbrugspolitik bør oprettes og dets opgaver fastlægges i overensstemmelse med de horisontale regler om oprettelse af Kommissionens ekspertgrupper og deres funktion, der er fastsat i Kommissionens afgørelse C(2016) 3301 (5).

(6) Forsamlingen bør navnlig fremme udveksling og netværkssamarbejde mellem offentlige og private enheder, der er involveret i den fælles landbrugspolitik, og fastlægge den strategiske ramme for deres aktivitet, herunder det tematiske arbejde, og sikre en passende overvågning og vurdering af samme aktivitet. Den bør indstille medlemmer med henblik på udpegelse til styringsgruppen.

(7) Forsamlingen bør bestå af de nationale forvaltningsmyndigheder for de strategiske planer under den fælles landbrugspolitik, betalingsorganerne, nationale netværk vedrørende den fælles landbrugspolitik, organisationer, der er aktive inden for landbrug og udviklingen af landdistrikterne på EU-plan, organisationer, der repræsenterer regionale eller lokale myndigheder, der er aktive inden for landbrug og udvikling af landdistrikterne på EU-plan, lokale aktionsgrupper under Leader, bedriftsrådgivningstjenester, innovationsstøttetjenester i forbindelse med projekter i operationelle grupper under EIP og forskningsinstitutter, der er aktive inden for innovationsaktiviteter i forbindelse med projekter i operationelle grupper under EIP.

(8) Med henblik på at sikre en effektiv organisation af aktiviteterne i det europæiske netværk vedrørende den fælles landbrugspolitik er det i overensstemmelse med udtalelser fra forsamlingen nødvendigt at oprette en styringsgruppe for det europæiske netværk vedrørende den fælles landbrugspolitik og definere dens opgaver og struktur.

(9) Styringsgruppen bør forberede og følge op på aktiviteterne i det europæiske netværk vedrørende den fælles landbrugspolitik. Den bør koordinere netværkets tematiske arbejde og dets aktivitetsområder vedrørende de strategiske planer under den fælles landbrugspolitik, innovation, overvågning og evaluering og sikre koordineringen af forsamlingens arbejde med arbejdet i andre ekspertgrupper og udvalg, der er nedsat i forbindelse med den fælles landbrugspolitik.

(10) Styringsgruppen bør bestå af repræsentanter fra forsamlingen for det europæiske netværk vedrørende den fælles landbrugspolitik og dens permanente undergrupper, der er nedsat i overensstemmelse med nærværende afgørelse.

(11) Med henblik på at bevare en åben og regelmæssig udveksling mellem det europæiske netværk vedrørende den fælles landbrugspolitik og grupperne for civil dialog om den fælles landbrugspolitik bør repræsentanter for grupperne for civil dialog have mulighed for at deltage som observatører i styringsgruppens møder.

(12) Der bør i overensstemmelse med traktatens artikel 339 fastsættes regler for medlemmerne af forsamlingen og styringsgruppens offentliggørelse af oplysninger.

(13) Da nærværende afgørelse erstatter gennemførelsesafgørelse 2014/825/EU, bør gennemførelsesafgørelse 2014/825/EU ophæves.

(14) Medlemskab af det europæiske netværk vedrørende den fælles landbrugspolitik indebærer en forudgående udpegelse af de nationale forvaltningsmyndigheder for den strategiske plan under den fælles landbrugspolitik, godkendelse af betalingsorganer, oprettelse af nationale netværk vedrørende den fælles landbrugspolitik, udvælgelse af lokale aktionsgrupper i overensstemmelse med artikel 32 i Europa-Parlamentets og Rådets forordning (EU) 2021/1060 (6) og oprettelse af bedriftsrådgivningstjenester.

(15) For at gøre det muligt for det europæiske netværk vedrørende den fælles landbrugspolitik at begynde at udføre sine opgaver, inden dets forsamlings eller styringsgruppes organer og enheder er blevet oprettet, bør de respektive medlemmer af ENRD's og EIP-netværkenes organisatoriske struktur, som er udpeget i henhold til gennemførelsesafgørelse 2014/825/EU, være medlemmer af det europæiske netværk vedrørende den fælles landbrugspolitik, indtil dets nye medlemmer er etableret og efterfølgende udpeget i overensstemmelse med nærværende afgørelse.

(16) Foranstaltningerne i denne afgørelse er i overensstemmelse med udtalelse fra Komitéen for Den Fælles Landbrugspolitik —

VEDTAGET DENNE AFGØRELSE:

KAPITEL I

GENSTAND

Artikel 1 Genstand Ved denne afgørelse fastsættes den organisatoriske struktur og drift af det europæiske netværk vedrørende den fælles landbrugspolitik, idet der oprettes en forsamling og en styringsgruppe og fastsættes bestemmelser for disses sammensætning, opgaver og drift.

KAPITEL II

FORSAMLINGEN FOR DET EUROPÆISKE NETVÆRK VEDRØRENDE DEN FÆLLES LANDBRUGSPOLITIK

Artikel 2 Forsamlingen for det europæiske netværk vedrørende den fælles landbrugspolitik Herved oprettes forsamlingen for det europæiske netværk vedrørende den fælles landbrugspolitik, herefter benævnt »forsamlingen«.

Artikel 3 Forsamlingens opgaver Forsamlingens opgaver er navnlig at: a) fremme udveksling og netværkssamarbejde mellem offentlige og private enheder, der er aktive inden for landbrug og udvikling af landdistrikterne, inden for innovation vedrørende specifikke målsætninger for den fælles landbrugspolitik og inden for overvågning og evaluering inden for landbrug og udvikling af landdistrikter b) sikre koordinering mellem temaområderne i det europæiske netværk vedrørende den fælles landbrugspolitik c) fastlægge den strategiske ramme og vejledning for aktiviteterne i det europæiske netværk vedrørende den fælles landbrugspolitik, herunder det tematiske arbejde d) sikre en passende overvågning og evaluering af aktiviteterne i det europæiske netværk vedrørende den fælles landbrugspolitik med hensyn til de mål, der er fastsat i artikel 126, stk. 3, i forordning (EU) 2021/2115, og de opgaver, der er nævnt i artikel 126, stk. 4, i samme forordning e) indstille medlemmer over for generaldirektøren for landbrug og udvikling af landdistrikter (»generaldirektøren«) med henblik på udpegelse til styringsgruppen.

Artikel 4 Medlemskab af forsamlingen 1. Forsamlingen består af følgende medlemmer: a) nationale netværk vedrørende den fælles landbrugspolitik, jf. artikel 126, stk. 1, i forordning (EU) 2021/2115 (et medlem fra hver medlemsstat) b) forvaltningsmyndigheder, jf. artikel 123 i forordning (EU) 2021/2115 (et medlem fra hver medlemsstat) c) udbetalende organer, jf. artikel 9 i Europa-Parlamentets og Rådets forordning (EU) 2021/2116 (7) (et medlem fra hver medlemsstat) d) EU-dækkende ikkestatslige organisationer, der er registreret i åbenhedsregistret, og som er udpeget som medlemmer af grupperne for civil dialog om den fælles landbrugspolitik i henhold til afgørelse 2013/767/EU, og som har udtrykt interesse for at deltage i forsamlingen e) EU-dækkende organisationer, der repræsenterer regionale eller lokale myndigheder, der er aktive inden for landbrug og udvikling af landdistrikterne, herunder forbindelserne mellem landdistrikter og byområder (højst 3 medlemmer) f) lokale aktionsgrupper under Leader, jf. artikel 33 i forordning (EU) 2021/1060 (et medlem fra hver medlemsstat) g) bedriftsrådgivningstjenester, der er aktive inden for innovationsstøttetjenester i forbindelse med projekter i operationelle grupper under EIP som omhandlet i artikel 127, stk. 3, i forordning (EU) 2021/2115 (et medlem fra hver medlemsstat) h) institutter for landbrugsforskning, der er aktive inden for innovationsaktiviteter i forbindelse med projekter i operationelle grupper under EIP som omhandlet i artikel 127, stk. 3, i forordning (EU) 2021/2115 (et medlem fra hver medlemsstat). 2. Medlemmer, der er omhandlet i stk. 1, litra a), b), c), f), g) og h), udpeges af den pågældende medlemsstat. Medlemmer, der er omhandlet i stk. 1, litra e), udpeges af generaldirektøren på grundlag af en indkaldelse af ansøgninger. 3. Medlemsstaternes myndigheder udpeger de faste repræsentanter for hver af de kategorier, der er omhandlet i stk. 1, litra a), b), c), f), g) og h). De organisationer, der er omhandlet i stk. 1, litra d) og e), udpeger deres egne faste repræsentanter. 4. Navnene på forsamlingens medlemmer offentliggøres i Kommissionens register over ekspertgrupper og lignende enheder (»registret«) og på webstedet for det europæiske netværk vedrørende den fælles landbrugspolitik.

Artikel 5 Forsamlingens drift 1. Formandskabet for forsamlingen varetages af en repræsentant for Kommissionen. Formanden indkalder til møde mindst en gang om året. 2. Efter aftale med Kommissionen kan forsamlingen oprette undergrupper for specifikke temaområder vedrørende målene og opgaverne for det europæiske netværk vedrørende den fælles landbrugspolitik, herunder permanente undergrupper for: a) innovation og udveksling af viden b) Leader og territorial udvikling c) strategiske planer under den fælles landbrugspolitik. Undergrupperne udfører tematisk arbejde på grundlag af et mandat fastlagt af forsamlingen. Ikkepermanente undergrupper opløses, når deres mandat er opfyldt. 3. Kommissionens repræsentant kan invitere eksterne eksperter og observatører med specifik viden om et emne på dagsordenen til at deltage i forsamlingens eller undergruppernes arbejde efter behov. Medlemmerne af forsamlingen såvel som de indbudte eksperter og observatører skal overholde reglerne om behandling af fortrolige oplysninger, som følger af traktaterne og gennemførelsesbestemmelserne hertil, samt Kommissionens sikkerhedsforskrifter vedrørende beskyttelse af EU's klassificerede oplysninger i Kommissionens afgørelse (EU, Euratom) 2015/444 (8). Hvis de tilsidesætter disse forpligtelser, skal Kommissionen træffe alle relevante foranstaltninger. 4. Forsamlingens og dens undergruppers møder afholdes i Kommissionens lokaler, medmindre formanden bestemmer andet. Sekretariatsopgaverne varetages af Kommissionen. Tjenestemænd i Kommissionen med interesse i forsamlingens og undergruppernes møder kan deltage i disse. 5. Forsamlingen fastsætter sin forretningsorden på grundlag af Kommissionens standardforretningsorden for ekspertgrupper. 6. Kommissionen offentliggør i princippet alle relevante dokumenter om forsamlingens aktiviteter (såsom dagsordener, referater og deltagernes bidrag) i registret og på webstedet for det europæiske netværk vedrørende den fælles landbrugspolitik. 7. Forsamlingens arbejde kan koordineres med arbejdet i andre ekspertgrupper og udvalg, der er nedsat inden for rammerne af den civile dialog om den fælles landbrugspolitik samt inden for rammerne af forordning (EU) 2021/1060.

Artikel 6 Godtgørelse af udgifter 1. Forsamlingens medlemmer modtager ikke vederlag for det arbejde, de udfører. 2. Kommissionen refunderer rejse- og opholdsudgifter for medlemmerne af forsamlingen i forbindelse med deltagelse i forsamlingens møder, herunder undergruppernes møder, i overensstemmelse med de i Kommissionen gældende bestemmelser. 3. De i stk. 2 nævnte udgifter godtgøres inden for rammerne af de disponible midler, der afsættes som led i den årlige procedure for tildeling af ressourcer.

KAPITEL III

STYRINGSGRUPPEN FOR DET EUROPÆISKE NETVÆRK VEDRØRENDE DEN FÆLLES LANDBRUGSPOLITIK

Artikel 7 Styringsgruppen for det europæiske netværk vedrørende den fælles landbrugspolitik Herved oprettes styringsgruppen for det europæiske netværk vedrørende den fælles landbrugspolitik, herefter benævnt »styringsgruppen«.

Artikel 8 Styringsgruppens opgaver Styringsgruppens opgaver er navnlig at: a) forberede og følge op på aktiviteterne i det europæiske netværk vedrørende den fælles landbrugspolitik i overensstemmelse med den strategiske ramme, som fastlægges af forsamlingen b) koordinere temaområderne i overensstemmelse med den ramme, der fastlægges af forsamlingen, og følge op på dets gennemførelse c) vurdere effektiviteten af aktiviteterne i det europæiske netværk vedrørende den fælles landbrugspolitik løbende d) sikre, at forsamlingens arbejde koordineres med arbejdet i andre ekspertgrupper og udvalg, der er nedsat inden for rammerne af den civile dialog om den fælles landbrugspolitik samt inden for rammerne af forordning (EU) 2021/1060 e) rapportere til forsamlingen angående sine aktiviteter.

Artikel 9 Medlemskab af styringsgruppen 1. Styringsgruppen består af følgende medlemmer: a) otte medlemmer fra forsamlingen b) fire medlemmer fra hver af de permanente undergrupper, der er nedsat af forsamlingen c) to medlemmer fra ekspertgruppen om gennemførelsen af forordningen om strategiske planer under den fælles landbrugspolitik vedrørende overvågning og evaluering. 2. Medlemmerne af styringsgruppen udpeges af generaldirektøren efter et forslag fra forsamlingen, der afspejler den geografiske og tematiske mangfoldighed, der er blandt medlemmerne af det europæiske netværk vedrørende den fælles landbrugspolitik, og er baseret på de foreslåede kandidaters frivillige tilsagn. For hver af de kategorier, der er omhandlet i stk. 1, kan forsamlingen foreslå en rotation af styringsgruppens medlemmer. 3. Generaldirektøren kan udskifte et medlem af styringsgruppen efter forslag fra forsamlingen, hvis medlemmet: a) trækker sig fra styringsgruppen b) ikke regelmæssigt udpeger repræsentanter til møderne i styringsgruppen c) ikke længere er i stand til at bidrage effektivt til styringsgruppens opgaver d) ikke opfylder kravet om beskyttelse af oplysninger, der er omfattet af tavshedspligt, jf. traktatens artikel 339. 4. Repræsentanterne for grupperne for civil dialog om den fælles landbrugspolitik kan deltage i styringsgruppens møder som observatører.

Artikel 10 Styringsgruppens drift og mødeudgifter Artikel 5 og 6 finder tilsvarende anvendelse på styringsgruppens drift og mødeudgifter.

KAPITEL IV

OVERGANGSBESTEMMELSER OG AFSLUTTENDE BESTEMMELSER

Artikel 11 Ophævelse Gennemførelsesafgørelse 2014/825/EU ophæves.

Artikel 12 Overgangsforanstaltninger Hvis et eller flere medlemmer af forsamlingen eller styringsgruppen for det europæiske netværk vedrørende den fælles landbrugspolitik, jf. henholdsvis artikel 4, stk. 1, eller artikel 9, stk. 1, i nærværende afgørelse, endnu ikke er udpeget, bliver det eller de respektive medlemmer af forsamlingen eller styringsgruppen for ENRD og EIP-AGRI-netværkene, der er udpeget i henhold til henholdsvis artikel 4, stk. 1, eller artikel 9, stk. 1, i gennemførelsesafgørelse 2014/825/EU, medlem af forsamlingen eller styringsgruppen for det europæiske netværk vedrørende den fælles landbrugspolitik, indtil det eller de nye medlemmer er udpeget.

Artikel 13 Ikrafttræden Denne afgørelse træder i kraft på tredjedagen efter offentliggørelsen i Den Europæiske Unions Tidende.

Udfærdiget i Bruxelles, den 5. oktober 2022. På Kommissionens vegne Ursula VON DER LEYEN Formand

(1) Europa-Parlamentets og Rådets forordning (EU) 2021/2115 af 2. december 2021 om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af forordning (EU) nr. 1305/2013 og (EU) nr. 1307/2013 (EUT L 435 af 6.12.2021, s. 1).

(2) Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).

(3) Kommissionens gennemførelsesafgørelse 2014/825/EU af 20. november 2014 om fastsættelse af den organisatoriske struktur og drift af det europæiske netværk for udvikling af landdistrikterne og netværket for det europæiske innovationspartnerskab og om ophævelse af beslutning 2008/168/EF (EUT L 334 af 21.11.2014, s. 98).

(4) Kommissionens afgørelse 2013/767/EU af 16. december 2013 om fastlæggelse af rammerne for civil dialog inden for områder omfattet af den fælles landbrugspolitik og om ophævelse af afgørelse 2004/391/EF (EUT L 338 af 17.12.2013, s. 115).

(5) Kommissionens afgørelse af 30. maj 2016 om fastlæggelse af horisontale regler om oprettelse af Kommissionens ekspertgrupper og deres funktion (C(2016) 3301 final) (foreligger ikke på dansk).

(6) Europa-Parlamentets og Rådets forordning (EU) 2021/1060 af 24. juni 2021 om fælles bestemmelser for Den Europæiske Fond for Regionaludvikling, Den Europæiske Socialfond Plus, Samhørighedsfonden, Fonden for Retfærdig Omstilling og Den Europæiske Hav-, Fiskeri- og Akvakulturfond og om finansielle regler for nævnte fonde og for Asyl-, Migrations- og Integrationsfonden, Fonden for Intern Sikkerhed og instrumentet for finansiel støtte til grænseforvaltning og visumpolitik (EUT L 231 af 30.6.2021, s. 159).

(7) Europa-Parlamentets og Rådets forordning (EU) 2021/2116 af 2. december 2021 om finansiering, forvaltning og overvågning af den fælles landbrugspolitik og om ophævelse af forordning (EU) nr. 1306/2013 (EUT L 435 af 6.12.2021, s. 187).

(8) Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU's klassificerede informationer (EUT L 72 af 17.3.2015, s. 53).